stanford-oval/wikipedia huggingface dataset:
קלזומנאי
ארכאולוגיה

אתר גבעת לימנטפה (אנ'), השוכנת בסמוך לנמל הישן מכיל חפירות חשובות מאוד מתקופת הברונזה, שהבולטת ויוצאת הדופן שבהן היא כמות אתרי קבורה ארכאיים בגדלים שונים, וכן עדויות למנהגים הקשורים אליהם בקרבת מקום. אחד ההסברים האפשריים לכך הוא שאתרים אלו שימשו קבוצות חברתיות שונות בחברה.
העיר הייתה מפורסמת בייצור ויצוא של שמן זית. העיר גם זכתה להערכה בזכות מגוון הגארום שיוצר בה. הסרקופגים מקלזומנאי (אנ') מטרקוטה המצוירים שלה, הם המונומנטים הטובים ביותר של הציור האיוני במאה ה-6 לפני הספירה.
סרקופג והמכסה שלו מטרקוטה צבועים גדולים, יחד במשקל של כ-2 טון, התגלו בסביבת קלזומנאי בסוף המאה התשע-עשרה. יצירה יוונית עתיקה המתוארכת לשנת 500 לפני הספירה בערך, חפצי הלוויה מתארים סצנות מלחמה, מרוצי מרכבות, ציד וכן דפוסים גאומטריים לאורך כל הסרקופג והוא נמצא כעת באוסף המוזיאון הבריטי.
בית בד קדום

מתקן מיצוי שמן זית (işlik) המתוארך לרבע השלישי של המאה ה-6 לפנה"ס שנחשף בקלזומנאי הוא הדוגמה היחידה ששרדה למכבש ומשקולות מעיר יוונית עתיקה ומקדימה לפחות במאתיים שנה את בתי הבד המוקדמים הבאים המתארכים היטב שהתגלו ביוון. הוא שוחזר ונבנה מחדש בשנים 2004–2005 באמצעות שיתוף פעולה בין אוניברסיטת אגא (אנ'), יצואנית שמן זית טורקית וחברת רכיבי בנייה טבעיים גרמנית, וכן על ידי אומנים מקומיים, על בסיס אבן הרחיים הנראית בבירור עם גלגלת גלילית ושלושה בורות הפרדה. שמן הזית שהתקבל התברר כמוצלח למדי גם במונחים עסקיים. בית הבד המשוחזר ממוקם באתר היבשתי המקורי של בקלזומנאי, ב-38°21′40.4″N 26°46′13.3″E﻿ / ﻿38.361222°N 26.770361°E﻿ / 38.361222; 26.770361.
חלוצים בתחום הכסף

באירוע שציין אריסטו, קלזומנים מופיעים גם כחלוצים פיננסיים בהיסטוריה הכלכלית, על שהשתמשו בסחורה אחת (שמן זית), באופן מאורגן ובקנה מידה עירוני, לרכישת אחר (חיטה), עם ריבית להחזר על הערך של הראשון. בסביבות שנת 350 לפני הספירה, כשהם סבלו ממחסור בתבואה וממחסור בכספים, העבירו שליטי העיר החלטה הקוראת לאזרחים שיש להם מאגרי שמן זית להלוות לעיר בריבית. ההלוואה סודרה, הם שכרו כלי שיט ושלחו אותם לנמלי יצוא תבואה וקנו משגור בערובה של שווי השמן.
לקריאה נוספת

Greaves, A.M., 2010. The Land of Ionia: Society and Economy in the Archaic Period. Malden, MA: Wiley-Blackwell.
Cook, R.M., 1981. Clazomenian sarcophagi. Mainz: Zabern.
E. Koparal-E.İplikçi, “Archaic Olive Oil Extraction Plant in Klazomenai”, in A. Moustaka, E. Skarlatidou, M.C. Tzannes, Y. Ersoy (eds.), Klazomenai, Teos and Abdera: Metropoleis and Colony, Proceedings of the International Symposium held at the Archaeological Museum of Abdera (Oct. 2001), Thessaloniki 2004, 221-234.
הערות שוליים

1 2  הערך קְלַזוֹמֶנַי באנציקלופדיה העברית, כרך כ"ט, עמוד 730
↑  Vanessa B. Gorman (2001). Miletos, the ornament of Ionia: history of the city to 400 BCE. University of Michigan Press. p. 122. ISBN 978-0-472-11199-2.
↑  Pausanias, Description of Greece, 6.17.2
↑  Suda,  sigma, 655
↑  Sophrone Pétridès, v. Clazomenae. Catholic Encyclopedia, vol. IV, New York 1908
↑  The Rise, Fall, and Rise Again of Garum
↑  British Museum's Collection
| --- | --- |
בקרת זהויות :  GND: 4030997-6  VIAF: 242975591   WorldCat (עם VIAF): 242975591 
סרקופג טרקוטה גדול עם סצנות מצוירות מקלזומנאי במוזיאון הבריטי (510–480 לפני הספירה)
שחזור בית הבד
רדיוס ואן דר ואלס

| יסוד כימי | רדיוס (Å) |
| --- | --- |
מימן: 1.20
פחמן: 1.7
חנקן: 1.55
חמצן: 1.52
פלואור: 1.35
זרחן: 1.9
גופרית: 1.85
כלור: 1.8
נחושת: 1.4
על פי בונדי (1964)
רדיוס ואן דר ואלס של אטום הוא הרדיוס של ספֵירה דמיונית חזקה היכולה לשמש מודל לאטום למטרות שונות. רדיוסי ואן דר ואלס נקבעו ממדידות של מרחב אטומי בין זוגות של אטומים לא קושרים בגבישים.
רדיוס ואן דר ואלס נקרא על שם יוהנס דידריק ואן דר ואלס, חתן פרס נובל לפיזיקה לשנת 1910.
גזים ממשיים לא מתנהגים בדיוק כפי שמצפים מהם, ואף במקרים מסוימים הסטייה יכולה להיות גדולה מאוד. לדוגמה, גזים אידיאליים לעולם לא יהיו נוזלים או מוצקים, לא משנה כמה הם יקוררו או יידחסו. שינויים של חוק הגז האידיאלי,  P{\tilde {V}}=nRT, התכוונו לכך. מקרה פרטי ידוע הוא משוואת המצב של גז ואן דר ואלס:  \left(P+a({\frac {n}{\tilde {V}}}){^{2}}\right)({\tilde {V}}-nb)=nRT, כאשר a ו b הם פרמטרים מתכווננים הנקבעו ממדידות נסיוניות שבוצעו עם גזים ממשיים. ערכיהם משתנים מגז אל גז.
נפח ואן דר ואלס

נפח ואן דר ואלס של אטום הוא הנפח של ספֵירה עם רדיוס ואן דר ואלס של האטום.
לשני אטומים לא קשורים כימית יש מרחק מינימלי בין מרכזיהם, השווה לסכום רדיוסי הוואן דר ואלס שלהם. אולם, אם האטומים קשורים בקשר קוולנטי, המרחק בין מרכזי האטומים קטן יותר. לפיכך, נפח ואן דר ואלס של מולקולה עם קשרים קוולנטים קטן מסכום נפחי הוואן דר ואלס של האטומים המרכיבים אותה.
נפח ואן דר ואלס של מערכת מולקולות הוא הסכום של נפחי הוואן דר ואלס שלהן.
ראו גם

גז ואן דר ואלס
קשרי ואן דר ואלס
לקריאה נוספת

L. Pauling, The Nature of the Chemical Bond, Cornell University Press, USA, 1945.
הערות שוליים

↑  Bondi, A. (1964). "Van der Waals Volumes and Radii". J. Phys. Chem. 68 (3): 441–51. doi:10.1021/j100785a001.
קשר אורגים כפול

המחשה
קשר אורגים כפול הוא סוג של קשר המחבר בין חבלים שעוביים שונה זה מזה.
שימושו כקשר אורגים רגיל, אך הוא חזק ובטיחותי יותר.
קשירתו דומה לקשר אורגים רגיל, אך יש לבצע שני ליפופים סביב הלולאה המרכזית במקום אחד.
ראו גם

קשר אורגים
רובוט MOTOMAN SDA10

Motoman SDA10
MOTOMAN SDA10 הוא רובוט דמוי אדם, שמיוצר על ידי חברת Yaskawa Motoman שהיא חברת בת של Yaskawa Electric Corporation. לרובוט יש שתי זרועות ו- 15 מפרקים, והוא מסוגל לבצע עשרות פעולות פשוטות וגם מסובכות יותר. 
הוא מסוגל לבצע כל פעולה שאנו בני האדם מסוגלים לבצע, יכול לבצע פעולות ביד אחת כל פעם ובשתי הידיים גם יחד באותו זמן, 
לפי איך שהמתכנת שלו מחליט.
הוא פועל על ידי בני אדם המתכנתים אותו לפי הפעולות אותן רוצים להשיג, מחליף למעשה את ידי האדם ופועל אחרת מרובוטים אחרים בעודו מסוגל לעשות פעולות שונות באותו זמן עם שתי הזרועות.
סקירה כללית

חברת Yaskawa שמייצרת את הרובוט מספקת שירותים תעשייתיים, נחשבת ליצרנית הגדולה של הרובוטים התעשייתיים ומפעילה 60 סניפים בכל העולם. החברה פיתחה מספר רב של רובוטים והפיצה אותם ברחבי העולם. 
כמו כן, גם בישראל קיימים מוצרים של החברה והמוצרים שלהם משמשים מפעלים ומקומות תעשייתיים לעבודת ידיים.
עלות הרובוט כ 70 אלף דולר. והוא נמכר ברחבי העולם דרך סניפי החברה.
מאפייני הרובוט

הרובוט מורכב משתי זרועות, 15 צירים- 7 צירים בכל זרוע וציר בסיס נוסף במרכז הרובוט.
כל זרוע שוקלת כ-10 ק"ג ומגיעה למרחק של כ- 1,440 מ"מ, בדיוק של 0.1 מ"מ.
הרובוט מתוכנת כך שיוכל לפעול במקומות צפופים, במפעלי ייצור, ניתן להעמידו על רצפה של פס ייצור כך שיוכל לבצע פעילויות של ייצור והרכבה ולשדרג את התפוקה של המפעלים בהם הוא פועל.
בישראל הרובוט נמצא בעיקר במפעלים, אך ניתן לעשות בו שימוש גם בכל מקום אחר. בעולם ניתן למצוא אותו במקומות של הגשת מזון, הכנת משקאות וגלידות והרכבת כיסאות. 
זרועותיו הארוכות מגיעות למרחקים גדולים ושיתוף הפעולה בין שתי הזרועות יוצר עבודה ותפוקה מרבית עבור ההוראות שניתנו לו.
כל זרוע יכולה להחזיק עד 10 ק"ג והתנועה שלו נשארת חלקה בכל פעולה שתינתן. 
הרובוט נקרא MOTOMAN מכיוון שפעילותו מושתתת על פעילות אדם, בצורה מוטורית. בנוסף, יכול להגיע למטבח ולבצע פעולות של הכנת מזון ובישול.
ראו גם

רובוט
רובוטיקה
רן יצחק

רן יצחק (נולד ב-9 באוקטובר 1987) הוא כדורגלן עבר ישראלי ששיחק בעמדת החלוץ.
קריירה

יצחק החל את דרכו במחלקת הנוער של מכבי חיפה, ולאחר מכן עבר למחלקת הנוער של יריבתה העירונית, הפועל חיפה. עם קבוצת הנוער של הפועל חיפה זכה באליפות ליגת העל לנוער בשנת 2006, תחת הדרכתו של המאמן שלומי דורה, ולצידם של שמעון הרוש, אושרי רואש ורן אבוקרט, לאחר שבמשחק האליפות של הקבוצה כבש רביעיית שערים מול הפועל תל אביב.
ב-4 בספטמבר 2006 ערך יצחק את הופעת הבכורה שלו בקבוצה הבוגרת של הפועל חיפה, כשנכנס כמחליף במשחק מול הפועל עכו במסגרת גביע הטוטו, וכבש את שער הניצחון בדקה ה-81. בעונה זו החל להשתלב במשחקי הקבוצה בליגה הלאומית, ולאחר שנתיים וחצי הושאל לקבוצת מכבי עירוני קריית אתא בינואר 2009.
לקראת עונת 2009/2010 חתם בקבוצת בני סכנין. ב-8 בנובמבר 2009 ערך את הופעת הבכורה שלו בליגת העל, כשנכנס כמחליף בדקה ה-90 בהפסדה הביתי של קבוצתו 1–2 להפועל תל אביב. ב-17 באפריל 2010 כבש את שערו הראשון בליגת העל, בניצחון 2–0 על מכבי פתח תקווה.
לקראת עונת 2010/2011 חתם בקבוצת הפועל ראשון לציון מהליגה הלאומית, במדיה כבש תשעה שערים בעונה זו, וסייע לה להעפיל לליגת העל. לקראת עונת 2011/2012 חתם בקבוצת הפועל רמת השרון מליגת העל, וכבר בהופעת הבכורה שלו בקבוצה כבש את שער הניצחון מול מכבי נתניה בגביע הטוטו. בינואר 2012 הושאל להפועל כפר סבא מהליגה הלאומית, ובמדיה כבש 12 שערים ב-14 הופעות.
בעונת 2012/2013 חזר לרמת השרון, כבש חמישה שערי ליגה והיה שחקן הרכב קבוע בקבוצה שהגיעה לצמרת הטבלה. בפברואר 2013 עבר להפועל רמת גן שחיפשה חיזוק לאחר שנקלעה לתחתית הטבלה. יצחק לא הצליח לסייע לקבוצה להישאר בליגת העל, אך בתום העונה זכה עמה בגביע המדינה, לאחר שכבש ארבעה שערים במשחקי הגביע, ואף פתח בהרכב במשחק הגמר, בו ניצחה הקבוצה את עירוני קריית שמונה, 4-2 בדו-קרב בעיטות עונשין.
לקראת עונת 2013/2014 חתם יצחק לשלוש שנים בקבוצת הפועל תל אביב. במחזור השני לעונה זו ערך את הופעת הבכורה שלו במדי הקבוצה, כשנכנס כמחליף במשחק חוץ מול הפועל באר שבע. ב-19 באפריל 2014 כבש את שערו היחיד בהפועל תל אביב, בתיקו 1–1 מול עירוני קריית שמונה במסגרת הפלייאוף העליון של ליגת העל, ובתום העונה שוחרר מהמועדון.
ב-15 בספטמבר 2014 חזר יצחק לקדנציה נוספת בהפועל כפר סבא, לאחר שהעפילה בחזרה לליגה הלאומית. בעונת 2014/2015 היה מלך השערים של הפועל כפר סבא, עם 17 שערים בליגה הלאומית, וסייע לקבוצה להעפיל לליגת העל. בעונת 2015/2016 כבש שישה שערים בליגת העל, ובעונה שלאחר מכן כבש שני שערים בליגת העל וירד עם הקבוצה לליגה הלאומית.
ב-5 ביולי 2017 חתם יצחק בהפועל קטמון ירושלים מהליגה הלאומית. במחזור החמישי כבש את שער הבכורה שלו בהפועל קטמון, במשחק מול מכבי הרצליה, ובסך הכל כבש שלושה שערים ב-15 הופעות ליגה בקבוצה, אך ב-31 בינואר 2018 חזר להפועל כפר סבא. עד תום עונת 2017/2018 ערך 13 הופעות במדי הקבוצה, אך לא כבש, ובסופה פרש ממשחק פעיל.
תארים

גביע המדינה: 2012/2013
הערות שוליים

↑  נדב צנציפר, הפועל ת"א: זגורי ויצחק חתמו, מו"מ עם קשר בולגרי, באתר ynet, 30 ביוני 2013
↑  סיון גולדנברג, ‏רוצה לעלות: רן יצחק ועומר פדידה חתמו בהפ' כפ"ס, באתר ONE‏, 15 בספטמבר 2014
↑  לאומית: הפועל קטמון צירפה את החלוץ רן יצחק, עלי חטיב בהפועל חדרה, באתר וואלה, 5 ביולי 2017
↑  מיכאל וייסרמן, יובל טיטלמן, רן יצחק, עוז פרץ וניסן דנון חתמו בהפועל כפר סבא, באתר דאבל פס, 31 בינואר 2018
קרחון לודמן

| --- | --- |

 מידע כללי
 מיקום:  אזור הברית האנטארקטית 
 קואורדינטות:  84°27′00″S 172°40′01″E﻿ / ﻿84.45°S 172.667°E﻿ / -84.45; 172.667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לודמן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לודמן
 
קרחון לודמן (באנגלית: Ludeman Glacier) הוא קרחון עמק, ברכס חבר העמים, בהרי המלכה מוד, באזור חוף דופק של שטח חסות רוס, שבאנטארקטיקה.
אורכו של הקרחון 24 קילומטרים.
הקרחון זורם לכיוון צפון דרך רכס חבר העמים, ונשפך אל חלקו המזרחי של קרחון בירדמור, 22 קילומטרים מצפון להר דונלדסון.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של לוטננט קומנדר אמט אי. לודמן (Emmert E. Ludeman), מצי ארצות הברית, שהיה הקצין האחראי על מתקני התעופה של צי ארצות הברית (the Naval Air Facility), בתחנת מקמרדו בשנת 1958.
רנטה מאורו

| --- | --- |

 לידה:  17 במאי 1934 מילאנו, ממלכת איטליה 
 פטירה:  28 במרץ 2009 (בגיל 74) ביאלה, איטליה 
 שם לידה:  Renata Maraolo 
 מדינה:  איטליה, ממלכת איטליה 
 
רנטה מאורו' (באיטלקית: Renata Mauro; ‏17 במאי 1934 – 28 במרץ 2009) הייתה מנחת טלוויזיה איטלקייה.
ביוגרפיה

מאורו נולדה במילאנו, מגיל צעיר החלה לעסוק באמנויות הבמה וגם למדה שירה ופיתוח קול, ב-1962 הופיע במחזה הערב אימפרוביזציה שהועלה בתיאטרון, היא הנחתה את אירוויזיון 1965 שנערך בנאפולי. ב-1967 הנחתה את פסטיבל סן רמו. .
ב-1958 הופיע בסרט "The Naked Maja" העוסק בצייר פרנסיסקו דה גויה, ב-1961 הופיעה בסרט "Il relitto" שהוצג בפסטיבל קאן, ב-1963 הופיע בתפקיד קטן ללא קרדיט בסרט "Il giorno più corto" המהווה פארודיה לסרט היום הארוך ביותר.
רובינסון R44

רובינסון R44 הוא מסוק קל בן ארבעה מושבים מתוצרת חברת רובינסון הליקופטר.
המסוק פותח בשנות ה-80 על ידי פרנק רובינסון וצוותו, על בסיס המסוק הדו-מושבי של החברה, רובינסון R22. המסוק המריא לראשונה ב-31 במרץ 1990, קיבל אישור של רשות התעופה הפדרלית בדצמבר 1992, ומסוק ראשון, מדגם "רובינסון R44 אסטרו", נמסר בפברואר 1993. ייצורו של דגם מתקדם יותר, "רובינסון R44 ניוזקופטר", החל ב-1998. בינואר 2000 הוצג הדגם "רובינסון R44 ראוון" שצויד בבקרה הידראולית. ביולי 2002 הוצג הדגם "רובינסון R44 ראוון II" שצויד במנוע הזרקת דלק ולהבים רחבים יותר, שאיפשרו מטען גדול יותר וביצועי גובה משופרים. בנובמבר 2015 הציגה החברה את הדגם "רובינסון R44 קאדט", המבוסס על "רובינסון R44 ראוון" שבו שני המושבים האחוריים הוחלפו בשטח לנשיאת מטען.
רובינסון R44 הוא המסוק הנמכר ביותר בקטגוריית תעופה כללית בכל שנה מאז 1999. בשנים 2001–2020 יוצרו 5,941 מסוקים כאלה.
למסוק מנוע יחיד, רוטור ראשי דו-להבי ורוטור זנב דו-להבי. בתא הטייס יש שתי שורות של שני מושבים בכל אחת, לטייס ולשלושה נוסעים.
המסוק משמש אנשים פרטיים, חברות ומועדוני תעופה. הוא משמש גם צבאות (בבוליביה, אסטוניה, ירדן, לבנון, מקסיקו, ניקרגואה והרפובליקה הדומיניקנית) ומשטרות (באורוגוואי, דרום אפריקה והפיליפינים).
התברר שמכל הדלק מאלומיניום ניזוק בתאונות וגורם לשרפה, ובעקבות זאת נקראו המסוקים בדצמבר 2010 להחלפת מכל הדלק לדגם בטיחותי יותר.
ב-13 בפברואר 2021 התרסק בעמק יזרעאל מסוק מדגם "רובינסון R44 ראוון II" ושני נוסעיו נהרגו.
הערות שוליים

↑  "Timeline: February 1998". Robinson Helicopter Company. נבדק ב-14 בפברואר 2017. {{cite web}}:  (עזרה)
↑  Greenspun, Philip (ביולי 2014). "Robinson R44 Raven I". נבדק ב-20 בספטמבר 2014. {{cite web}}:  (עזרה)
↑  "Robinson Introduces the Two-Place R44 Cadet" (הודעה לעיתונות). Torrance, CA: Robinson Helicopter Company. 17 בנובמבר 2015. {{cite press release}}:  (עזרה)
↑  R44 Service Bulletin SB-78B, Robinson Helicopter Company, 20 December 2010
↑  אחיה ראב, שני הרוגים בהתרסקות מסוק ליד עפולה, באתר ynet, 13 בפברואר 2021
רובוג'וק (סדרת אנימציה)

| --- | --- |

לוגו הסדרה ושתי הדמויות הראשיות: רובן מימין ורג' משמאל
 סוגה:  סדרת הנפשה לילדים
 יוצרים:  ג'יי.די סמית' לילה רוז קרולין היי אנדי נייט (אנ')
 בימוי:  דרו אדוארדס
 מדבבים:  סקוט תומפסון (אנ') טד דיקסטרה (אנ')
 פסקול:  Pure West
 ארץ מקור:  קנדה
 שפות:  אנגלית
 מספר עונות:  3
 מספר פרקים:  52
 הפקה
 מפיק:  ג'ולי סטול
 מפיקים בפועל:  ליסה אולפמן ג'וי רוזן
 חברת הפקה:  Portfolio Entertainment (אנ')
 אורך פרק:  22 דקות
 שידור
 רשת שידור:  Teletoon (אנ') (קנדה)  Animania HD (אנ') (ארצות הברית) Fox Kids (בין לאומי)
 תקופת שידור מקורית:  16 ביולי 2001 – 14 ביוני 2004
 קישורים חיצוניים
 דף התוכנית ב-IMDb
רובוג'וק (באנגלית: RoboRoach) היא סדרת טלוויזיה מונפשת קנדית ששודרה ברשת "Teletoon (אנ')" בקנדה, Animania HD (אנ') בארצות הברית וברשת "Fox Kids" ברחבי העולם. בישראל, הסדרה שודרה בערוץ "Fox Kids" בדיבוב המקורי באנגלית עם תרגום לעברית. שיר הפתיחה של הסדרה מבוצע על ידי הזמר Big Rude Jake (אנ'). עלילת הסדרה עוקבת אחר ג'וק (תיקן) בשם רובן ואחיו, רג'ינלד (או רג' בקיצור). כמתואר בפתיח שמגולל את סיפור הרקע, השניים שוהים במעבדה בזמן חיפוש מזון ורובן נלכד על ידי מדענים ועובר ניסויים על ידם. רג' מציל את רובן והשניים מסתתרים בתוך שקע חשמלי. בעקבות מכת חשמל, גופו של רובן משתנה למעין סייבורג בשם "רובוג'וק". לאחר שקיבל את כוחותיו, רובן נשבע להשתמש בהם לטובת הכלל ולא לשימוש אישי, מה שמכעיס את רג'.
דמויות > ראשיות

רובן "רוב" ג'וק (מדובב על ידי סקוט תומפסון (אנ')): אחיו הצעיר של רג' שהפך לגיבור על לאחר שנלכד על ידי מדענים שעשו עליו ניסויים, לאחר מכן בעקבות מכת חשמל, רובן זכה לכוחות על ואימץ את הכינוי "רובוג'וק". כוחותיו של רובן כוללים שינוי צורה ומאז אותו היום, רובן מתפקד כגיבור העל של העיר "וקסברג". רובן תמיד חושב על אחרים לפני שהוא חושב על עצמו ומסרב לקבל מתנות עבור הסיוע לתושבי העיר. בעקבות זאת, רובן ורג' חיים בעוני. רובן מתואר כטיפוס ילדותי ונאיבי שמאמין כמעט לכל דבר שמספרים לו.
רג'ינלד "רג'" ג'וק (מדובב על ידי טד דיקסטרה (אנ')): אחיו הגדול של רובן שמנסה להתעשר בכל דרך, אך תמיד נכשל. רג' הוא שאפתן שאכפת לו רק מעצמו ומנסה להשתמש בכוחותיו של אחיו במטרה להרוויח כסף. למרות זאת, רובן דוחה את המתנות והכסף מתושבי העיר כי לפי מילותיו "מעשה טוב הוא פרס בפני עצמו", מה שמרגיז את רג', שנוהג לקפוץ ברגזנות בכל פעם שזה קורה. למרות אופיו האנוכי, לרג' אכפת מאוד מאחיו והוא לעיתים עומד לצידו כנגד איומים שונים והעלבות. אמרת הכנף שלו היא "למה אני? למה אני?" בטונציה שמשתנה בהתאם לאירועי הפרק.
ראש העיר מיירוורם: ראש העיר וקסברג שלא אוהבת את רובן ואת רג' ורואה בהם כמטרד. באחת הפעמים אפילו ניסתה להאשים את השניים בפשע שלא ביצעו, תוך תקווה שהם יסולקו מהעיר. כפוליטקאית, מיירוורם היא לא טובה במיוחד, אך בכל זאת נבחרת פעם אחר פעם כראש עיר.
סקיטר ג'טינגס: כתב החדשות העיקרי בעיר וקסברג המוצג בתשדירי חדשות בטלוויזיה בביתם של רובן ורג'. שמו הוא פרודיה על שמו של הכתב פיטר ג'נינגס.
מפקד המשטרה: מפקד המשטרה בעיר וקסברג, המוצג כחברו של רובוג'וק. מרבה לצחקק.
דוק: הרופא של רובן ורג'.
סטרלינג אוברבאקס: מנכ"ל החברה "אוברבאקס פתרונות דינמיים". הוא ועוזרו, טודי תמיד מנסים להתעשר בכל מחיר. לסטרלינג אחיין בשם סטרלינג ג'וניור, תאום מרושע בשם קרלינג וסבתא רבה בשם סטרלינג אוברבאקס הראשונה.
דמויות > רשעים

מנדיבל לקטר: רוצח מסוכן שחוטף חרקים חפים מפשע ואוכל אותם. דמותו היא פרודיה על דמותו של חניבעל לקטר.
אלמנה שחורה: אלמנה שחורה שמתחתנת עם חרקים שונים.
המדביר: יוצא צבא לשעבר בעל מבטא גרמני שעובד כשכיר חרב.
פ. לי בריין: מדען מטורף שרוצה לכבוש את העולם.
אוכפת המשמעת / גברת קונדקט: המורה של רג' ורובן בילדותם.
הפקה

הסדרה מבוססת על מדענים יפנים ששתלו מצלמות ומחשבים זעירים על גבי מקקים ושלחו אותם לאזורים מוכי אסון במטרה לאתר ניצולים.
הערות שוליים

↑  Export Development Canada (EDC) -- ExportWise (Spring 2004) -- From Roaches to Riches, web.archive.org, ‏2004-06-20
↑  Ultimate Bugging Device Small Step For Roach Is Next Giant Leap For Science | The Spokesman-Review, www.spokesman.com
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רובוג'וק (סדרת אנימציה)".
רן יגיל

| --- | --- |
אין תמונה חופשית
 לידה:  26 באוגוסט 1968 (בן 56)
 מדינה:  ישראל 
 עיסוק:  סופר משורר מבקר ספרות עורך ספרותי
 מקום לימודים:  אוניברסיטת תל אביב 
 תחום כתיבה:  עברית
 תקופת הפעילות:  מ-1987
 פרסים והוקרה:  פרס ראש הממשלה לסופרים עבריים (2004)
 
רן יגיל (נולד ב-26 באוגוסט 1968) הוא משורר, סופר ומבקר ספרות ישראלי.
חייו ופועלו

יגיל שירת בלהקה צבאית במפח"ש ולאחר מכן בלהקת פיקוד צפון.  את הקריירה הספרותית שלו החל כמשורר והשתייך לקבוצת "עכשיו 55" על שם מספר גיליון כתב העת "עכשיו" בעריכת גבריאל מוקד שבו הופיעו כל חברי הקבוצה.
רן יגיל הוא בנו של הבדרן והשחקן גדי יגיל ונכדו של שחקן התיאטרון הקאמרי והמטאטא משה חורגל. הוא הופיע עם אביו בסרט קצר בן 25 דקות בשם "איש הלטאה".
בשנת 2004 זכה בפרס ראש הממשלה לסופרים עבריים. מאז 1995 הוא עורך שותף של כתב העת "עמדה" ביחד עם המשורר עמוס אדלהייט, כותב דרך קבע ועורך לשוני במוסף לספרות של מעריב ובעל טור בעיתון "שיר והערה".
יגיל כתב שבעה ספרים וערך יחד עם ירון אביטוב אנתולוגיות סיפורים בנושאים שונים. בין אלה נמנה קובץ שירים של המשורר נח שטרן, "אגרוף גורלו המר", שיגיל אף כתב עליו את הרומן הביוגרפי "נקישות ורמזי אור". יגיל ייסד את 'יְקוֹד', כתב-עת לספרות עברית, ישראלית ויהודית, במשותף עם ד"ר חן יסודות.
במשך שנים כתב באתר מעריב ובמספר בלוגים. משמש כמבקר הספרות של עיתון "הארץ".
במרץ 2024, החל לכתוב במוסף הספרות של ישראל היום.
הוא מתגורר ברעננה, נשוי ואב לשלושה.
ספריו

מות סנדלרים. תל אביב, עקד, 1987. ספר שירים.
מחשבה אחת קדימה. רמת גן, ליריק, 1988. מותחן העוסק ביחסי יהודים ערבים.
ארז כמעט-יפה: וסיפורים אחרים. תל אביב, גוונים, תשנ"ו 1996. קובץ סיפורים בעלי נופך אוטוביוגרפי מובהק ועוסק בחייו כבנו של גדי יגיל. בספר גם מופיע הסיפור "מפנקסו של שחקן", שהוא עיבוד ליומנים של סבו משה חורגל ומתאר את ראשית ימיו כשחקן בישראל המנדטורית.
ז'אק, תל אביב, גוונים, תשנ"ח 1998 ISBN 9654112566. רומן ביוגרפי המגולל את סיפורו של השנסוניונר הבלגי-צרפתי ז'אק ברל. בספר פורט יגיל לפרקים את חייו של ברל מילדותו ועד מותו ומתאר את הופעתו האחרונה על הבימה בשנת 1967, כשלראשונה בחייו נתן מונולוג בן שעה וחצי על חייו. יגיל אף המחיז את הספר במופע בו גיל מדבר ושר, בבימויה של הלנה קורקין וניהולו המוזיקלי של רפי קדישזון.
סוף הקומדיה: תריסר סיפורים. תל אביב, ביתן-עמדה, תשס"א 2001. קובץ סיפורים ביוגרפי. באחד מהם מתוארים יחסיו של אביו גדי יגיל עם קומיקאי גוסס, הוא שייקה אופיר. בסיפור אחר מתאר חיי להקה צבאית, ויגיל הרי היה מפקד להקה צבאית. סיפור נוסף המתרחש בשנות השלושים הוא על סבו משה חורגל וארגון ההגנה בימי המכביה הראשונה והוא שזור בהומור.
נקישות ורמזי אור - מדינת ישראל נגד נח שטרן: רומן. תל אביב, עמדה/"ביתן", תשס"ג 2003. הספר שוטח פרשה נשכחת מראשית ימיה של המדינה. בחור צעיר בשם דוד עמית, המתעניין בספרות עברית, מוצא בחנות ספרים את תיק המשפט של נוח שטרן, סקרנותו ניצתת והוא מחליט לנבור במקרה. נוח שטרן סיים לימודי ספרות באוניברסיטת הרווארד, התגייס לבריגדה היהודית, אך משהשתקע בישראל נהפך למשורר שוליים ו"הפרשה" היא ניסיון רצח לא ברור מצידו, שלאחריה נאסר, אושפז בכפייה בבית חולים לחולי נפש והתאבד.
הרביניסט האחרון, בני ברק, הוצאת הקיבוץ המאוחד, 2006. מספר על טייס בדימוס בחיל האוויר הישראלי המתכנן להתנקש ביגאל עמיר רוצחו של ראש הממשלה המנוח יצחק רבין.
אני ואפסי, סדרת עמדה, הוצאת כרמל, 2008
שישה סיפורים, דחק - כתב עת לספרות טובה, עמדה, 2010
סיפור של יום | הכל שפיט, עמדה, 2014. שבעה סיפורים קצרים ונובלה
קאמי, הוצאת טוטם ספרים, 2023. ביוגרפיה של הסופר הצרפתי אלבר קאמי
ספרים שערך

הצעיף האדום / יעקב שטיינברג, בחר את הסיפורים והקדים מבוא: רן יגיל. תל אביב, גוונים, תשנ"ח 1997
בואי כלה: סיפורי חתונה. ירושלים, כרמל, תשס"א 2001. בשיתוף ירון אביטוב
טעם החיים: אנתולוגיה של סיפורי אוכל. ירושלים, כרמל, תשס"ב 2002. בשיתוף ירון אביטוב
הקשב! אנתולוגיה של סיפורי צבא. תל אביב, משרד הביטחון – ההוצאה לאור, תשס"ה 2005, בשיתוף ירון אביטוב
פסטיבל הספר המזרחי / דוד ברבי, עמדה, תשפ"ד, 2024. עריכה משותפת עם  רוני סומק.
קלפאק

דרווישים טורקים החובשים קלפאקים, בציור מאת הצייר הרוסי וסילי ורשצ'אגין
מוסטפא כמאל אטאטורק, חובש כובע מסוג קלפאק
קלפאק (בטורקית: kalpak; בקזחית: қалпақ; בקירגיזית: калпагы; בבולגרית, סרבית ורוסית: калпак) הוא כובע גבוה בצורת חרוט או חרוט קטום או חרוט קטום הפוך, מעוגל, בדרך כלל עשוי מלבד, עור כבשים או פרווה, שנוהגים לחבוש גברים במרכז אסיה, קווקז, איראן, טורקיה, בולגריה וסרביה. יכול להיות עם שולי פרווה או חסר תיתורה.
המילה "קלפאק" נכנסה לשפות סלאביות בבלקן - בולגרית, סרבית, וגם במזרח אירופה - רוסית ואוקראינית - "קולפאק", "קובפאק".
ברוסית מכנים "קולפק" סוגים רבים של כובעים - הכובעים של הליצנים ("דוראצקי קולפאק" дурацкий колпак, "שוטובסקי קולפאק" Шутовской колпак), המצוידים לפעמים בפעמונים, הכובע של הטבחים או שפים ("פובארסקוי קולפאק" Поварской колпак), מצנפת לילה ("נוצ'נוי קולפאק" Ночной колпак), וכך נקראות גם המצנפת הפריגית והקסדה היוונית העתיקה.
בתקופת המנדט הבריטי בארץ ישראל מדי הנוטרים ממשטרת היישובים העבריים כללו קלפאקים (בערבית - קלבּק). עד שנות ה-50 של המאה ה-20 השתמשו בקלפאק גם שוטרים במשטרת ישראל.
הקולפאק אצל יהודי פולין

מקור המנהג הוא מפולין "בפולין הונהג אות קלון בשנת 1285, ויהודים רבים היו חייבים ללבוש מלבושים ארוכים, לחבוש קולפאק (כובע פרווה אצטווני) ולחגור מטפחת במקום חגורה.
במרוצת הדורות נתקדש לבוש זה על ידי היהודים וכאשר עלתה ההצעה ב 'סיים' (בית המחוקקים) בשנת 1789, לכפות על היהודים שיהיו לבושים ככל האזרחים, התנגדו הרבנים וראשי הקהילות ורוד בה גזירה נגד היהדות".
הקולפאק אצל יהודי פולין > מילים נגזרות

בהשפעה אוקראינית עברה המילה "קולפאק" גם ליידיש, בצורה "קולפיק" המציינת כובע גבוה מפרווה חומה הנהוג אצל חלק מהרבנים החסידים.
ברוסית ואוקראינית מ"קולפאק" נגזרה גם המילה "קלובוק" המציינת ברוסיה ובאוקראינה את הכובעים המיוחדים של ראשי הכנסייה הנוצרית אורתודוקסית או פראבוסלבית (פטריארכים, בישופים) ושל ראשי הכנסייה "היוונית-קתולית" (המאוחדת עם רומא) מאוקראינה.
תושבי הרי טאטרה חובשים כובעים לבד נמוכים הנקראים "קלובוק" Kłobuk. כובעים דומים חובשים גם החיילים שביחידות ההרריות של חיל הרגלים הפולני.
גם בהרי הקרפטים ההוצולים חובשים כובעים דומים הקרויים klobuk.
אצל שכניהם הרומנים מחבל אואש בחבל מרמורש חובשים כובעים קטנים אופייניים הקרויים "קלופ" (clop).
הקולפאק אצל יהודי פולין > אתנונימים

שם הכובע הזה כלול באתנונימים של שתי קבוצות ממוצא טורקי:
הקאראקלפאקים (כלומר "קלפאק שחור") החיים באוזבקיסטן, בה יש להם רפובליקה אוטונומית משלהם
ה"צ'רנייה קלובוקי", (Чорні Клобуки), כינוי רוסי-אוקראיני בעל אותה משמעות (קלפאקים שחורים), שניתן לאוכלוסייה חצי-נוודית מהמאה ה-11–13.
ראו

קולפיק
הערות שוליים

↑  דייויד סלע, השבוע לפני 70 שנה: "הציבור בישראל הפך לבכיין וקנטרן", באתר ישראל היום, 11 בנובמבר 2022
↑  אנציקלופדיה של הווי ומסורת ביהדות, כרך א', עמ' 14
גפירים בכפר סבא בשנת 1933